“Elke Suid-Afrikaner het die volste reg op dienslewering en niemand behoort uitgesluit te word nie. Ek weet aan watter deur in die regering om te klop.”
“Ek haat politici wat vooruitgang van mense verhinder. Dit is nie belangrik om ’n leier te wil wees nie. Dit moet gaan oor hoe mense in nood deur ’n regering gehelp kan word. As president van die regerende party kan ek mense instruksies gee en hulle sal verslag moet doen.”
Hy het verwys na ’n vroeëre brief deur die Gautengse departement van maatskaplike ontwikkeling aan nie-regeringsorganisasies waarin gedreig is dat hul subsidies gesny sal word as hulle nie voldoende transformeer nie.
Weens omstandighede in die weeshuis waar sy tot onlangs gebly het, het Viljoen besluit dat sy haar matriek in Pretoria moet voltooi.
’n Ontstelde Viljoen het gister gesê hy is die afgelope twee weke elke dag drie uur lank op die telefoon op soek na ’n skool wat haar kan inneem of iemand by die departement wat kan help om te sorg dat sy toegelaat word.
Hy het gesê Angelique is by haar vorige skool vir die eindeksamen geregistreer en me. Ronél Botha, ’n amptenaar in die departement, het hom meegedeel dat dit nie ’n probleem behoort te wees om haar eksamennommer te wysig nie.
Viljoen het gesê hoewel Angelique se portefeuljewerk op datum is en sy nie in die vorige eksamens enige vakke gedruip het nie, is dit wenslik dat sy in ’n skool kom om die laaste werk onder die knie te kry en eksamen te kan skryf.
’n Onderwyskundige wat Beeld genader het, het gesê daar is redes waarom skole huiwer om matrikulante so laat in te neem.
“Die nuwe kurrikulum vir gr. 12 het almal senuweeagtig en skole wat in die verlede daarmee kon spog dat hulle jaar ná jaar ’n 100%-slaagsyfer gehad het, is bekommerd dat hulle dié status kan verloor.